Buku Kezaliman

Pengenalan

Buku Kegelapan yang dikenali sebagai Book Of Darkness, (闇の書 Yami no Sho, Ger. "Buch der Dunkelheit") ialah tinggalan Kerajaan Kuno Ancient Belka. Ianya menjadi tanggungjawab pihak Jabatan Angkasa Bureau untuk mengunci kebangkitannya demi keselamatan seluruh dimensi angkasa.

Kemunculan dan Sejarah

Buku Kegelapan hanya muncul dalam Magical Girl Lyrical Nanoha A's. Ianya tersimpan rapi di rak buku rumah Keluarga Yagami. Hayate tidak pernah menyentuhnya. Buku Kegelapan sebenarnya diasaskan untuk mengumpul artifak dan teknologi. Ia juga untuk penyimpanan ilmu magis. Secara keseluruhannya, Buku Kegelapan sebenarnya digunakan untuk pembelajaran. Namun, setelah beberapa kali diturunkan ke pelbagai Master yang berbeza, Buku Kegelapan disalahgunakan untuk kepentingan diri Master itu sendiri. Pada episod 11, Hayate bangun dan mengambil alih tubuhnya. Dia bangun sebagai Master Buku Kegelapan sepenuhnya. Hayate membina semula sistem Guardian Knight dan memprogram keseluruhan Buku Kegelapan menjadi Buku Langit Malam dengan memperbaharui sistem Unison Device.
Asal usul Buku Kegelapan tidak diketahui, tetapi dikatakan buku ini dicipta semasa zaman Pemerintahan Kerajaan Kuno Ancient Belka. Ianya dicipta untuk menyimpan data-data pembelajaran mengenai ilmu sihir. Semasa itu Buku Kegelapan dikenali sebagai Tome of the Night Sky (夜天の書/夜天の魔導書) ataupun Buku Langit Malam. Buku ini mengandungi satu Program Pertahanan ataupun Defense Program yang dikenali sebagai Yagami Reinforce Eins. Setelah diturunkan kepada pelbagai Master yang berbeza, Program Pertahanan ini menjadi rosak dan Buku Langit Malam mula disalahgunakan. Apabila disalahgunakan, buku ini menjadi parasit yang menghisap kuasa Master-nya sedikit demi sedikit sehingga membawa kepada kematian. Dan ketika itu buku ini mula dikenali sebagai Buku Kegelapan.
Kewujudan dan pemilihan Yagami Hayate sebagai Master yang baru, menyebabkan seluruh kehidupan pada zaman kanak-kanaknya menjadi derita. Tanpa mengetahui sebabnya, Hayate menjadi lumpuh. Sebenarnya itu ialah perbuatan Program Pertahanan yang menghisap kuasa Hayate. Buku Kegelapan boleh dimusnahkan tetapi ianya akan bangun kembali dan mencari Master yang lain. Cara untuk menghentikan perbuatan jahat buku ini adalah dengan memprogramkan kembali ke bentuk yang asal, iaitu Buku Langit Malam.
Buku Kegelapan pernah bangkit pada tahun 0054 mengikut kalendar dunia Takamachi Nanoha. Pada ketika itu, Buku itu gagal dikawal oleh pihak Jabatan Angkasa Bureau. Pada insiden itu juga, Clyde Harlaown mengorbankan dirinya dengan meletupkan seluruh kapal angkasa dan dirinya terkubur bersama sama dengan Buku Kegelapan. Kemudian, kebangkitan kali kedua ialah pada tahun 0065, di mana pada masa itu Master-nya ialah Yagami Hayate. Seperti yang dikatakan, Hayate memprogram semula buku tersebut, dan ianya berjaya ditewaskan oleh Takamachi Nanoha, Fate Testarossa dan Master-nya sendiri, Hayate. Untuk menghentikan kebangkitan semula, Program Pertahanan tersebut, iaitu Yagami Reinforce Eins mengorbankan dirinya di akhir episod Magical Girl Lyrical Nanoha A's.

Pengenalan

Buku Langit Malam ataupun The Tome of the Night Sky (夜天の書 Yaten no Sho, Ger. "Buch der Nachthimmel") ialah senjata jenis Storage Device iaitu digunakan untuk menyimpan data-data ilmu magis. Buku Langit Malam ialah sebahagian daripada Buku Kegelapan. Masternya ialah Yagami Hayate

Kemunculan dan Sejarah

Buku Langit Malam bangun kembali setelah Yagami Hayate memperbaharui sistem Buku Kegelapan secara keseluruhan. Akibat disalahgunakan sekian lama, sistem utamanya telah rosak teruk, menyebabkan buku ini dianggap jahat dan hanya tahu memusnahkan kehidupan makhluk-makhluk yang berada di dimensi yang berbeza. Setelah Buku Kegelapan bangun buat kali kedua, Hayate yang sedar daripada mimpi dan berjaya melepaskan diri daripada pengaruh Yagami Reinforce Eins, Hayate bangun dan memegang kembali jawatannya sebagai Administrator Buku Kegelapan. Setelah bangun, Hayate memberi nama kepada Reinforce dan membina kembali sistem Guardian Knight. Kemudian, apabila Buku Kegelapan dibina semula, lahirlah Buku Langit Malam.

Pengenalan

Buku Langit Biru ataupun The Book of the Azure Sky (蒼天の書 Sōten no Sho, Ger. "Buch der blauer Himmel") ialah senjata jenis Storage Device iaitu digunakan untuk menyimpan data-data ilmu magis. Buku Langit Biru ialah sebahagian daripada Buku Langit Malam. Master-nya ialah Yagami Reinforce Zwei.

Kemunculan dan Sejarah

Setelah Hayate memiliki Buku Langit Malam, dan Yagami Reinforce Eins mengorbankan dirinya, lahirlah Yagami Reinforce Zwei iaitu Reinforce yang kedua. Eins mengorbankan dirinya untuk menghentikan Program Pertahanan bagi Buku Kegelapan. Buku Langit Biru muncul di musim ketiga, iaitu Magical Girl Lyrical Nanoha Strikers. Oleh sebab Buku Langit Malam terlalu penuh dengan data-data magis, maka Hayate membuat buku baru, dengan mengambil asasnya daripada Buku Langit Malam. Maka lahirlah senjata jenis Storage Device yang baru iaitu Buku Langit Biru.